ሩሲያ  ለኢትዮጵያ የ162 ሚሊዮን ዶላር የእዳ ስረዛ አደረገች- ዶክተር ወርቅነህ ገበየሁ
ሩሲያ  የኢትዮጵያን 162 ሚሊዮን የአሜሪካ ዶላር እዳ መሰረዟን የኢ.ፌ.ዲሪ የውጭ ጉዳይ ሚኒስትር  ዶክተር ወርቅነህ ገበየሁ ገልጸዋል፡፡ሚኒስትሩ ከሩሲያው አቻቸው ሰርጌ ላቭሮቭ ጋር በአዲስ አበባ ከመከሩ በኋላ ሃገራቱ በንግድ፣ በኢንቨስትመንትና በኢኮኖሚ ዘርፎች በጋራ ለመስራት ከስምምነት መድረሳቸውንም አያይዘው ተናግረዋል፡፡የሁለቱ ሃገራ ድፕሎማሲያዊ ግንኙነት ከ120 ዓመታት በላይ የዘለቀ መሆኑን ዶክተር ወርቅነህ ጠቁመው ሩሲያ በኢትዮጵያ የኒውክሊየር  እና የሃይድሮ ኤሌክትሪክ ጣቢያዎችን ለመገንባት መስማማታቸውን ጠቁመዋል፡፡የነውክሊየር ጣቢያ ግንባታው ለሰላማዊ አገልግሎት ብቻ የሚውል ነውም ብለዋል ሚኒስትሩ፡፡ላቭሮቭ በአሁኑ ወቅት  በኢትዮጵያ  እያደረጉ  የሚገኙት ጉብኝት የኢትዮጵያን የዲፕሎማሲ እና የውጭ ፖሊሲ ከፍ እንደሚያደርገውም ተጠቁሟል፡፡ላቭሮቭ በበኩላቸው ኢትዮጵያ ከጊዜ ወደ ጊዜ የውጭ ፖሊሲዋን በማሳደግ ላይ የምትገኝ ሃገር በመሆንዋ በተለያዩ ዘርፎች ላይ ከሃገሪቱ ጋር በትብብር ለመስራት መስማማታቸውን አስረድተዋል፡፡ላቭሮቭ አያይዘውም  ኢትዮጵያ የውስጥ ችግሮቿን ያለምንም የውጭ ጣልቃ ገብነት ከህዝቦቿ ጋር መፍታት አለባት ብለዋል፡፡ሃገራቸው ሩሲያም ከተመድና ከአፍሪካ ህብረት ጋ በጋራ በመሆን በአፍሪካ ቀንድ የሚከሰቱ ችግሮችን ለመፍታት እንደምትሰራ አረጋግጠዋል፡፡የኒውክሊየር ጣቢያውን ግንባታ የምንጀምረው የተለያዩ የምርምር ስራዎች ከተጠናቀቁ በኋላ እንደሆነም ጠቁመዋል፡፡